 ተንተንቲ ፖለቲካል ሳይንስን ስትራቴጂካዊ መጸዕናዕትን ፖለቲካዉን ቑጠባዉን ምኽንያታት የቐምጡ ናይ ምቅድዳም ድሌታት ዓብዮም ከይኾኑ ሚኒስትር ቲለርሰን ናብ ኣፍሪቃ ዘምርሕ እግሮም ቅድሚ ምልዓሎም ቻይና ኣብ ኣፍሪቃ ተካይዶ ንዘላ ቑጠባዊ ጽምዶ ነቒፎም ሃገሮም 533 ሚልዮን ዶላር ሰብኣዊ ረዲኤት ንኣፍሪቃ ከምእትህብ ብምግላጽ ፕረዚደንት ትራምፕ ኣንጻር ሃገራት ኣፍሪቃ ዝተዛረቡዎ ጸያፍ ቃል ንምሕዋይን ዝምድንኣ ንምጥንኻርን ከምዝጽዕሩ ገሊፆም ኣብ ዩኒቨርስቲ መቐለ መምህር ፖለቲካል ሳይንስን ስትራቴጂካዊ መጽናዕትን ኣይተ መረሳ ጸሃየ ነዚዩ ዘጠናኽር እቲ ሚኒስትር ኣብዚ እዋን ናብ ኣፍሪቃ ኢሉ ድማ ኢትዮጵያ ምቕነዖም ብሓደ ገጽ ፕረዚደንት ኣሜሪካ ዶናልድ ትራምፕ ንሃገራት ኣፍሪቃ ትኹረት ኣይሃቡን እናተብሃለ ክበጽሖም ዝጸንሐ ወቐሳ ንምክሓስዩ ይብል ኣመሪካ ኣብ ሃገራት ኣፍሪቃ ኣቕልቦ ከምዘለዋ ዘርኢ ክኸዉን ይኽእልዩ ብኻልእ ገጽ ኣብ ሃገራት ማእኸላይ ምብራቕ ኣመሪካ ብኻልኦት ዝተመንጠለት ምዃና ይርአ ኣሎ ሃገራት ደቡብን ሰሜንን ኮርያ ድማ ናብ ሰላማዊ ኩነታት ዘድሃባ ይመስላ ኣለዋ ቻይና ድማ ብቑጠባዊ መዳይ ብበዝሒ ኣብ ኣፍሪካ ስለእትርከብ ምስ ቻይና ናይ ምቅድዳም ድሌታት ዓብዮም ክኾኑ ይኽእሉዮም ክብል ንቢቢሲ ትግርኛ ገሊጹ ንምንታይ እሞ ናብ ኢትዮጵያ? 